
Projekteerimistingimuste kinnitamine

(4. Paemurru 9 üksikelamu ja kõrvalehitiste püstitamine, rajatiste püstitamine ja rajatise lammutamine)

	1. ASJAOLUD JA MENETLUSE KÄIK


18.05.2015. a. Juliana Votinova taotles (taotlus nr 4655/1-14) Narva Linnavalitsuse Arhitektuuri- ja Linnaplaneerimise Ametilt projekteerimistingimusi 4. Paemurru 9 üksikelamu ja kõrvalehitiste püstitamiseks, rajatiste püstitamiseks ja rajatise lammutamiseks. Uued ehitised on üksikelamu, abihoone (saun) ja garaaž. Uuteks rajatisteks on krundi piire ja juurdesõidutee Oru tänavalt. Lammutatavaks rajatiseks on kasvuhoone. 
	2. ÕIGUSLIKUD ALUSED
2.1
Ehitusseaduse §19 lg 3 kohaselt projekteerimistingimused on ehitise arhitektuursed ja ehituslikud tingimused.

2.2
Planeerimisseaduse § 9 lg 10 p 2 kohaselt kohalik omavalitsus võib lubada ilma detailplaneeringut koostamata olemasoleva hoonestuse vahele jäävale ühele krundile üksikelamu ehitusprojekti koostamist ja püstitamist, kui uue üksikelamu projekteerimisel ja ehitamisel järgitakse piirkonna hoonestuslaadi ja planeerimispõhimõtteid ning kohalik omavalitsus on saanud projekteerimistingimuste eelnõu kohta naaberkinnisasja omanike kirjaliku nõusoleku, mille puudumisel langetab otsuse kohalik omavalitsus, arvestades naaberkinnisasja omanike seisukohtadega.

2.3
Narva linna ehitusmääruse §3 lg 3 kohaselt Linnavalitsus annab Linnavalitsuse poolt määratud Narva linna Ametiasutuse (edaspidi Ametiasutus) ettepanekul seaduses sätestatud juhtudel loa detailplaneeringut koostamata hoone ehitusprojekti koostamiseks. 

2.4
Narva linna ehitusmääruse §22 lg 1 kohaselt projekteerimistingimused kinnitab korraldusega Linnavalitsus.


	3. OTSUS


Kinnitada projekteerimistingimused 4. Paemurru 9 üksikelamu ja kõrvalehitiste püstitamiseks, rajatiste püstitamiseks ja rajatise lammutamiseks järgnevalt:
3.1 ÜLDANDMED

3.1.1
Ehitisregistri andmed: 
Elamu vundament, ehitisregistri kood 118007030, 1 korrus, ehitisealune pind 43 m2; 
3.1.2 Kinnistusraamatu andmed: katastriüksuse tunnus 51105:001:0038, pindala 720 m2.

3.2 PROJEKTEERIMISE EESMÄRK

Projekti koostamise eesmärgiks on 4. Paemurru 9 üksikelamu ja kõrvalehitiste püstitamine, rajatiste püstitamine ja rajatise lammutamine.
3.3 ÜLDNÕUDED

3.3.1
Projekti koostamisel ja vormistamisel juhinduda Majandus- ja Kommunikatsiooniministri 17.09.2010.a. kehtestatud määrusest nr 67 „Nõuded ehitusprojektile“, Eesti Standardist EVS 811:2012 „Hoone ehitusprojekt”, Narva Linnavolikogu 24.01.2013 otsusega nr 3 kehtestatud Narva linna üldplaneeringust, Euroopa Parlamendi ja Nõukogu direktiivist 2002/91/EÜ ehitiste energiatõhususe kohta ning teistest asja puudutavatest õigusaktidest. 
3.3.2
Projekt peab olema koostatud või kontrollitud projekteerimises pädeva vastutava spetsialisti poolt (Ehitusseadus § 18 lg 4 p 1).

3.3.3
Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500. Ametiasutuse geodeesia- ja maakorralduse osakonna spetsialisti poolt kooskõlastatud geodeetiline krundi alusplaan esitada paberkandjal ehitusprojekti lisana.

3.3.4
Asendiplaan esitada mõõtkavas 1:500. Asendiplaanil esitada tabel: „Ehitiste eksplikatsioon” (sh välisvõrkude andmed) ning kinnistu tehnilised näitajad. Asendiplaanil eristada ehitiste asukohad ja mõõtmed, kaugused lähimate piiride ja ehitisteni, parkimiskoht, juurdepääsud avalikult kasutatavale teele, sisse- ja väljasõit krundilt jne. Anda hoone vertikaalne sidumine. Lahendada sadevee äravool (sadevett mitte juhtida kõrvalasuvatele kruntidele). Maksimaalselt säilitada olemasolev kõrghaljastus. Näidata prügikonteineri(te) asukoht.
3.3.5
Värvivaated esitada mõõtkavas 1:100. Vaadetel näidata peasissepääsude detaillahendused, vaadete tähistused, akende ja uste värvitoonid, välisviimistluse materjalid, värvikoodid, värvikataloogi nimetus jne. 
3.3.6
Eelneva ehitusprojekti asendiplaan ning ehitiste joonised, mis kajastavad projekteerimiseelseid seaduslikul alusel püstitatud ehitisi ja rajatud konstruktsioone, projekti tellija lähteülesanne, Narva Linnavalitsuse korraldus projekteerimistingimuste kinnitamise kohta, kehtestatud detailplaneeringu põhijoonise koopia esitada ehitusprojekti lisadena.

3.3.7
Esitada lammutatavate ehitiste loetelu, lammutustööde korraldamise kirjeldus, lammutusjäätmete kava koos käitluskohtade määramisega.

3.3.8
Esitada Arhitektuuri- ja Linnaplaneerimise Ametile kooskõlastamiseks “ 4. Paemurru 9 üksikelamu ja kõrvalehitiste püstitamise, rajatiste püstitamise ja rajatise lammutamise ehitusprojekt” vähemalt kahes identselt komplekteeritud eksemplaris.
	


3.4 ARHITEKTUURSED JA LINNAEHITUSLIKUD TINGIMUSED

3.4.1
Ehitusala: 4. Paemurru 9 krundi piirides, mitte ületada väljakujunenud ehitusjoont.

3.4.2
Püstitavate ehitiste arv krundil: 3 (üksikelamu, abihoone (saun), garaaž).

3.4.3
Lammutatavate rajatiste arv krundil: 1 (kasvuhoone).

3.4.4
Krundi maksimaalne täisehitus: 20%.

3.4.5
Arhitektuur: piirkonna hoonestuslaadile sobiv, piirkonna arhitektuurset kvaliteeti parandav. Palkhoonestus pole lubatud. 
3.4.6
Üksikelamu:


- korruste arv: kuni 2;

- maksimaalne kõrgus maapinnast harjajooneni: kuni 8,5m;
- katusekalle: >10º.
3.4.7
Abihooned:


- maksimaalne kõrgus maapinnast harjajooneni: kuni 5m;
3.4.8
Hoonete paiknemine kinnistul peab vastama sanitaar- ja tuleohutusnõetele ning arvestama Asjaõigusseadusest tulenevaid kinnisomandi kitsendusi.
3.4.9
Katusekattematerjal: mitte kasutada asbesti sisaldavaid materjale. 

3.4.10
Piirete lubatud kõrgus: kuni 1,5 m. Tänavapoolsed rajatised peavad olema lahendatud sobilikuna piirkonna miljöösse. Piirded peavad reeglina olema ažuursed. Ebasoovitav on kasutada augustatud/siledast teraslehest piiret ja profiilplekki. 
3.4.11
Piirded ja parkimiskohad lahendada 4. Paemurru 9 krundi piirides. 

3.4.12
Lubatud transpordi juurdepääsude arv: 3 (kaks 4. Paemurru tänavalt, üks Oru tänavalt)
3.4.13
Kõvakattega pind ei tohi ületada haljastatavat pinda.
3.4.14
Segaolme- ja kompostitavate jäätmete käitlemine: vastavalt Narva jäätmehoolduseeskirjale.
	3.5 INSENERTEHNILISED ERITINGIMUSED


3.5.1
Hoone siseruumide tehnosüsteemide projekteerimine: vajadusel esitada insener-tehnilised osad Eesti Standardiga ettenähtud mahus, vastavalt ehitusprojekti staadiumile.

3.5.2
Hoone varustamine välisvõrkudega: vajadusel esitada välistrasside tööprojektid eraldi projektiosana. 

3.6 KOOSKÕLASTUSED
3.6.1
Ida Päästekeskus.

3.6.2
Naaberkinnistute omanikud (kruntidevahelised piirded, va kui piire asub piisava hooldusala kaugusel krundi piirist, projekteeritud ehitiste asukohad ja kõrgused ning nende vahelised tuleohutuskujad).

3.6.3

Narva Linnavalitsuse Arhitektuuri- ja Linnaplaneerimise Amet.
3.6.4

Projekti tellija või tema seaduslik esindaja.
4. RAKENDUSSÄTTED
4.1
Käesolevad projekteerimistingimused kehtivad kuni 02.06.2017. a.
4.2
Käesolev korraldus jõustub alates teatavakstegemisest.

4.3
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

